保方

贊路爾基·保方係意大利足球員，做門將，曾經係意大利足球代表隊隊長。

保方十幾歲就開始打正選。1997年佢喺世界盃外圍賽入面第一次代表國家隊出場，係意大利國家隊歷嚟第二後生嘅守門員。佢喺帕爾馬打出名堂，曾經贏過歐洲足協盃。到2001年佢以4,600萬美金轉會祖雲達斯。

保方係世界頂級守門員之一，佢喺IFFHS評選嘅廿一世紀最佳守門員入面以1分之差攞咗第一。佢喺意大利國家隊長期擔任正選。佢係意大利國家隊贏2006年FIFA世界盃嘅關鍵球員。當屆世界盃組委會將世界盃最佳守門員獎畀咗保方。

2006年意甲醜聞發生後，保方成日都有傳聞話佢會離隊，但直到2018/19球季先去咗巴黎聖日耳門，但爭唔贏正選，所以2019/20球季又返番祖記，不過就改著77號波衫。

2017年11月，意大利國家隊喺2018年FIFA世界盃外圍賽附加賽出局之後，保方宣佈退出國家隊。

2023年8月2號，45歲兼且有28年足球生涯嘅保方宣布佢喺同帕爾馬仲有一年合約嘅情況下退役。

榮譽 
 歐洲足協盃：1999
 世界盃冠軍：2006
 世界盃耶辛獎：2006

FIFA Player Statistics: Gianluigi BUFFON - FIFA.com
 Gianluigi Buffon | National Football Teams

意大利足球員
祖雲達斯球員
巴黎聖日耳門球員